הבחירות לנשיאות רוסיה 2024

הבחירות לנשיאות הפדרציה הרוסית יתקיימו בחודש מרץ 2024. בהתאם להוראות חוק הבחירות, הסיבוב הראשון יתקיים ביום ראשון, 17 במרץ 2024. אם בסיבוב הראשון אף מועמד לא ישיג את הרוב המוחלט (מעל לחצי), על פי החוק סיבוב שני יתקיים בדיוק שלושה שבועות לאחר מכן, ב-7 באפריל 2024.

עד 2020, מגבלת מספר הכהונות הרצופות האפשריות שנקבעה בפרק 81 לחוקת רוסיה מנעה מהנשיא המכהן, ולדימיר פוטין, להיבחר לכהונה נוספת ובחירות 2024 היו אמורות לקבוע איפוא את זהות הנשיא החמישי של רוסיה. ברם, לאחר משאל העם על התיקונים לחוקת רוסיה הותר לפוטין להתמודד בבחירות אלה, עם זאת הוא עצמו טרם הצהיר על כוונה שכזו באופן רשמי. טקס ההשבעה מתוכנן להיערך ב-7 במאי 2024.

רקע

פוטין 

עד 2020, על פי סעיף 3 בפרק 81 בחוקת רוסיה, אדם אחד לא יכול היה להחזיק במשרת נשיא הפדרציה הרוסית יותר משתי קדנציות ברציפות. משמעות הדבר הייתה שולדימיר פוטין, שנבחר לנשיא ב-2012 ונבחר מחדש ב-2018, לא היה יכול להשתתף בבחירות לנשיאות שתיערכנה בשנת 2024, אף על פי שכמה מומחים טענו שפוטין עשוי להישאר בשלטון לאחר 2024. ההנחה מתבססת על העובדה כי פוטין עלול להתמנות למשרה אחרת ב-2024, אולי ראשות הממשלה, כפי שזה קרה מ-2008 עד 2012 ואז יוכל לשוב לרוץ לנשיאות ב-2030. עם זאת, פוטין הכחיש את האפשרות של השתתפותו בבחירות 2030 כאשר ענה על השאלה הזאת מעיתונאי ב-18 במרץ 2018. חלק מהפוליטולוגים טוענים שפוטין יישאר בשלטון לאחר 2024 באמצעות שינויים לחוקה, כמו הסרת המגבלה על מספר הקדנציות, אף שפוטין אמר שהוא לא מתכוון לשנות את החוקה בריאיון למייגן קלי במרץ 2018. ב-23 במרץ 2018, מזכיר העיתונות של פוטין, דמיטרי פסקוב חזר ואמר גם שפוטין לא ישנה את החוקה על דעת עצמו וכי אם תערך רפורמה חוקתית, זה יתבצע ללא מעורבות הנשיא. ב-25 במאי 2018, במהלך פורום סנקט פטרבורג לכלכלה, פוטין שב ואמר כי הוא לא מתכוון להחזיק בתפקיד הנשיא יותר משתי קדנציות ברציפות.

בינואר 2020 לאחר נאום לאספה הפדרלית ציין כי לא יהיה זה נכון לכהן בקדנציה נוספת כנשיא, ברם התיקונים לחוקה שהציע עודדו פרשנים לטעון כי השינוי בחוקה מאפשר לו להמשיך לכהן בראשות המדינה גם לאחר 2024.

מועמדים 
להלן האישים שהביעו עניין בהתמודדות לנשיאות:

רוסיה המאוחדת 
 מקסים אורשקין, עוזרו של פוטין בענייני כלכלה ולשעבר השר לפיתוח כלכלי.

רוסיה הוגנת 
אולג בריאצ'ק — חבר הדומה העירונית של פסקוב

המפלגה הליברל-דמוקרטית 
 לאוניד סלוצקי, חבר הדומא, מנהיג המפלגה.

יאבלוקו 
 אולג וינוגרדוב, לשעבר סגן מושל מחוז יארוסלבל, חבר הדומה המחוזית של יארוסלבל
 לב שלוסברג, חבר הדומה של מחוז פסקוב.

הקומוניסטים של רוסיה 
 מקסים סוראיקין, חבר האספה המחוקקת של מחוז אולייאנובסק, מנהיג מפלגת "הקומוניסטים של רוסיה", מועמד לנשיאות בבחירות 2018.

מפלגת ההגנה הסוציאלית 
 ולדימיר מיכאילוב, חבר הדומה של מחוז קוסטרומה, יזם.

עצמאים 
 דמיטרי נוסוב, ספורטאי, ג'ודוקא וחבר לשעבר בדומא.
 בוריס יאקמנקו, איש ציבור, פעיל חברתי ומייסד תנועת נאשי.
סרגיי קיריינקו, סגן ראשון לראש סגל הקרמלין, ראש ממשלת רוסיה לשעבר.

מועמדים אפשריים

רוסיה המאוחדת 
אלכסיי דיומין, מושל מחוז טולה.
דמיטרי מדבדב, לשעבר ראש הממשלה והנשיא. סגן יושב ראש מועצת הביטחון של הפדרציה הרוסית.
סרגיי שויגו, שר ההגנה.
סרגיי סוביאנין, ראש עיריית מוסקבה.
אנדריי טורצ'ק, סנאטור מטעם מחוז פסקוב.
ויאצ'סלב וולודין, יושב ראש הדומה הממלכתית
מיכאיל מישוסטין, ראש ממשלת רוסיה, לשעבר מנהל שירות המיסים הפדרלי

מועמדים שנפסלו
 קסניה סובצ'ק, מנחת טלוויזיה, פעילת אופוזיציה ממפלגת השינויים ועיתונאית, הייתה מועמדת בבחירות לנשיאות בשנת 2018.

 אלכסיי נבלני, עורך דין ובלוגר, מנהיג האופוזיציה החוץ ממסדית וממובילי ההפגנות נגד משטרו של הנשיא פוטין, יו"ר מפלגת רוסיה של העתיד. לא הותר לו להתמודד בשל הרשעתו בפלילים. בשנת 2022 נגזרו עליו 9 שנות מאסר, מה שאומר שלא יוכל להתמודד בבחירות עד 2031.
 סרגיי פולונסקי, איש עסקים

קישורים חיצוניים 
אתר ועדת הבחירות המרכזית

הערות שוליים 

הבחירות לנשיאות רוסיה
אירועים עתידיים: פוליטיקה
2024 ברוסיה